jkorsvik/nowiki_second_scrape_merged huggingface dataset:
Anja Andersen

Anja Jul Andersen (født 15. februar 1969 i Odense) er dansk håndballtrener og tidligere -spiller. Hun spilte 133 kamper for det danske landslaget, og scoret 726 mål i perioden 1989–1999.


== Klubber som spiller ==
Stjernen IF
Vejle Allested
ASH 72
IF Jarl Arden
Aalborg KFUM
Ikast FS/Ikast-Bording Elite Håndbold
Viborg HK
Bækkelaget SK
Tus Walle Bremen


== Klubber som trener ==
Slagelse FH/Slagelse DT
FCK Håndbold
CS Oltchim Râmnicu Vâlcea


== Meritter som spiller ==


=== Landslaget ===
U-VM 1987 – Sølv
VM 1993 – Sølv
EM 1994 – Gull
VM 1995 – Bronse
OL 1996 – Gull
EM 1996 – Gull
VM 1997 – Gull


=== Klubblag ===
1992 Norsk seriemester og sluttspillmester (Bækkelaget)
1994 Tysk cupmester + seriemester + vinner av Europacupen for seriemester (Tus Walle Bremen)
1995 Tysk cupmester + seriemester (Tus Walle Bremen)
1996 Tysk cupmester (Tus Walle Bremen)
1997 Norsk cupmester (Bækkelaget)
1998 Vinner av Europacupen for cupmestere (Bækkelaget)
1999 Norsk cupmester + seriemester + vinner av Europacupen for cupmestere (Bækkelaget)


== Meritter som trener ==
2003 Dansk cupmester + seriemester + EHF Cupvinner (Slagelse FH)
2004 Seriemester + Vinner av Champions League (Slagelse FH)
2005 Dansk cupmester + vinner av Champions League (Slagelse DT)
2006 Dansk seriemester
2007 Dansk mester(26 kamper/26 seire) + vinner av Champions League (Slagelse DT)
2009 Cupvinnercupmester


== Utmerkelser ==
1994: Valgt til verdens nest beste håndballspiller
1997: Kåret til verdens beste håndballspiller


== Bøker ==
Christian Braad Thomsen: Anja – legebarn og furie (1996)
Anja Andersen: Mit håb om frihed (1997)
Anja Andersen: Drømmen er mit mål (1998)
Henrik Madsen: Anja (2004)


== Referanser ==


== Eksterne lenker ==
(en) Anja Andersen – kategori av bilder, video eller lyd på Commons 
(en) Anja Andersen på Internet Movie Database 
(de) Anja Andersen – Munzinger Sportsarchiv 
(en) Anja Andersen – Olympedia 
(en) Anja Andersen – Sports-Reference (OL-resultater – arkivert) 
(en) Anja Andersen – Det europeiske håndballforbundet (EHF)
Mervyn Haisman

Mervyn Haisman (født 15. mars 1928 i London, død 29. oktober 2010 i Valencia) var en britisk manusforfatter, som tidligere jobbet som skuespiller og hadde en teatergruppe. Han har også jobbet innen forsikring.
I slutten av 1960-årene begynte han å skrive manus sammen med Henry Lincoln. De skrev tre Doctor Who-historier mens Patrick Troughton spilte Doktoren. De het  The Abominable Snowmen, The Web of Fear og The Dominators. I disse manusene skapte de yetirobotene og quarkene. Sistnevnte manus var det siste de skrev for serien, og etter uenigheter med de som laget serien ble den kuttet med en episode og kreditert til psevdonymet Norman Ashby. Haisman og Lincoln skrev også episoder for serien Emergency Ward 10 og skrekkfilmen Curse of the Crimson Altar (1968).


== Referanser ==


== Eksterne lenker ==
(en) Mervyn Haisman på Internet Movie Database 
(en) Mervyn Haisman hos The Movie Database .
Kari Aalvik Grimsbø

Kari Aalvik Grimsbø (født 4. januar 1985 i Bergen) er en norsk håndballtrener og tidligere håndballmålvakt. Fra 2015 til 2020 spilte hun for Győr i Ungarn som vant mesterligaen tre ganger i denne perioden. Hun har spilt 173 kamper på Norges kvinnelandslag i håndball. Hun har to OL-gull, to VM-gull og fem EM-gull. Med ni mesterskapsgull, to sølv og to bronse var hun mestvinnende kvinnelige håndballspiller inntil hun ble forbigått av Camilla Herrem i 2021. Grimsbø er fra Skaun i Trøndelag.


== Karriere ==


=== Klubb ===
Hun var inntil 2010 målvakt for Byåsen i  Postenligaen. Før hun kom til Byåsen spilte hun for Orkdal og Skaun. Hun gikk til Esbjerg i Danmark i 2010. I 2015 tegnet hun kontrakt med ungarske Győr. Győr vant mesterligaen i 2017, 2018 og 2019.


=== Landslag ===
Den første landslagskampen spilte hun mot Portugal 28. september 2005, og i november 2006 ble hun plukket ut til Håndball-EM 2006 for damer i Sverige. Hun har også vært med i europamesterskap og verdensmesterskap på juniorsiden.
Norge fikk bronse ved Sommer-OL 2016, etter tap for Russland i semifinalen og seier mot Nederland i bronsefinalen, og Grimsbø ble av IHF kåret til mesterskapets beste keeper.I 2018 takket hun nei til videre spill på landslaget, men i 2020 ble hun tatt ut i landslagstroppen i OL-kvalifiseringskampene mot Montenegro. Disse kampene ble avlyst på grunn av koronaviruspandemien. Den ungarske serien og mesterligaen ble også avbrutt, og Grimsbø la opp i 2020. 


=== Trener ===
I 2020 ble hun keepertrener i Byåsen. I mars 2022 overtok hun som trener i Byåsen sammen med Valery Putans.


== Meritter ==


=== Landslag ===
VM 2017 – Sølv
EM 2016 – Gull
OL 2016 – Bronse
VM 2015  – Gull
EM 2014 – Gull
OL 2012 – Gull
VM 2011 – Gull
EM 2010 – Gull
VM 2009 – Bronse
EM 2008 – Gull
OL 2008 – Gull
VM 2007 – Sølv
EM 2006 – Gull


== Referanser ==


== Eksterne lenker ==
(en) Kari Aalvik Grimsbø – Olympics.com 
(en) Kari Aalvik Grimsbø – Olympic.org 
(en) Kari Aalvik Grimsbø – Olympedia 
(en) Kari Aalvik Grimsbø – Sports-Reference (OL-resultater – arkivert) 
(en) Kari Aalvik Grimsbø – Det europeiske håndballforbundet (EHF) 
(en) Kari Aalvik Grimsbø – Norges Håndballforbund 
Kari uttatt i EM-troppen, fra avisa Sør-Trøndelag
Otto Aasen

Otto Aasen (født 1. januar 1894 i Fåberg, død 20. oktober 1983 i Rjukan) var en norsk skihopper og kombinertløper.
Aasen vant sølvmedalje bak Jacob Tullin Thams under hopp normalbakke i VM i Lahtis, Finland i 1926. Han ble nummer 4 i kombinert i det samme VM.
Han vant kombinert i Holmenkollrennet i 1917 og 1918, og mottok Holmenkollmedaljen i 1919.


== Mesterskapsmedaljer ==


== Referanser ==


== Eksterne lenker ==
(en) Otto Aasen – FIS (kombinert) 
(en) Otto Aasen – FIS (langrenn) 
(en) Otto Aasen – FIS (skihopping) 
PDF-fil med vinnere av Holmenkollmedaljen
PDF-fil med vinnere i Holmenkollen siden 1892
Robert Sloman

Robert Sloman (født 18. juli 1926 i Oldham i Lancashire i England, død 24. oktober 2005 i England) var en manusforfatter. Han jobbet også i The Sunday Times i over 20 år, hvor han ble distribusjonssjef, men har er mest kjent for manusene han skrev for TV.
Sloman begynte som skuespiller i 1951 etter at han var ferdig på universitetet. Han begynte å skrive manus et par år senere og fortsatte med det til fordel for skuespillerkarrieren. I 1970-årene skrev han flere historier for science fiction-serien Doctor Who. Sammen med produsent Barry Letts skrev han fire historier da Jon Pertwee spilte Doktoren. De het The Dæmons (kreditert til psevdonymet Guy Leopold), The Time Monster, The Green Death og Planet of the Spiders. Den første er sett på som en av de beste historiene i serien, mens de andre har sterke moralske budskap, spesielt The Green Death som handler om forurensning og globalisering. Da den ble utgitt på DVD i 2004 ble Sloman intervjuet om historien.
Sloman hadde også planlagt å bringe dalekene tilbake på slutten av sesong 9 i en historie kalt The Daleks in London. Denne historien ble forkastet da de som laget serien fant ut at man ikke hadde noen historie å lokke seerne til TV-en med på begynnelsen av sesongen og det viste seg at historien var for lik The Dalek Invasion of Earth. Forfatteren Louis Marks ble spurt om han kunne omskrive sin historie til å inkludere dalekene og den ble hetende Day of the Daleks.
Sloman skrev også to skuespill for Londons West End: The Golden Rivet og The Tinker, som senere ble til filmen The Wild and the Willing.


== Referanser ==


== Eksterne lenker ==
(en) Robert Sloman på Internet Movie Database 
(fr) Robert Sloman på Allociné 
(en) Robert Sloman på AllMovie 
(en) Robert Sloman hos The Movie Database .
Nekrolog i The Guardian av Barry Letts.
Reidar Andersen

Reidar Andersen (født 20. april 1911 i Norderhov, Buskerud, død 15. desember 1991 i Oslo) var en norsk skihopper som konkurrerte på 1930-tallet.
Han vant bronse i Vinter-OL 1936 i Garmisch-Partenkirchen. I tillegg har han vunnet sølv i VM i 1930, 1935 og 1937. 
Han er den eneste som noen gang har vunnet parallelt Holmenkollrennet og Norgesmesterskapet 3 år på rad: 1936, 1937 og 1938. Han ble tildelt Holmenkollmedaljen i 1938.
Andersen ble i 1971 opptatt i National Ski Hall of Fame, og i biografien nevnes de 18 seirene han tok i skihopping under USA-turneen i 1939. Etter den andre verdenskrigen gjorde han enda en turne i statene for å fremme skisporten.


== Referanser ==


== Eksterne lenker ==
(en) Reidar Andersen – Olympics.com 
(en) Reidar Andersen – Olympic.org 
(en) Reidar Andersen – Olympedia 
(en) Reidar Andersen – Sports-Reference (OL-resultater – arkivert) 
(en) Reidar Andersen – FIS (skihopping) 
Oversikt over vinnere av Holmenkollrennene siden 1892 (PDF)
Gøril Snorroeggen

Gøril Snorroeggen (født 15. februar 1985 i Trondheim) er en norsk håndballspiller oppvokst på Kattem. Hun spilte for det danske laget Team Esbjerg 2011–2013. Snorroeggen har spilt 102 A-landskamper og scoret 224 mål for det norske kvinnelandslaget i håndball. Hun har også spilt 48 ungdomslandskamper i håndball. På seniornivå har hun vært med på EM-gull i 2004 og i 2006, VM-sølv i 2007, VM-gull i 2011 og OL-gull i 2008 og 2012.
24. juni 2010 skrev hun under for det danske laget Team Esbjerg med oppstart 1. januar 2011.
Ble årets playmaker i Danmark i sesongen 2011/12.
Hun har tidligere også spilt fotball og har seks ungdomslandskamper.
Hennes søster Marte Snorroeggen spilte også håndball (48 ungdomslandskamper og 18 seniorlandskamper).


== Meritter i håndball ==
OL 2012 – Gull
VM 2011 – Gull
OL 2008 – Gull
VM 2007 – Sølv
EM 2006 – Gull
EM 2004 – Gull


== Referanser ==


== Eksterne lenker ==
(en) Gøril Snorroeggen – Olympedia 
(en) Gøril Snorroeggen – Sports-Reference (OL-resultater – arkivert) 
(en) Gøril Snorroeggen – Det europeiske håndballforbundet (EHF) 
(en) Gøril Snorroeggen – Norges Håndballforbund 
Gøril Snorroeggens profil på handball.no
Introduksjon av Gøril Snorroeggen hos Europamester.dk
Hallstein Bronskimlet d.a.y.

Hallstein Bronskimlet d.a.y. (den aller yngste), født 1918. Forfatter og fritenker fra Volda. Var den første av Flåklypa-figurene Kjell Aukrust introduserte i Mannskapsavisas avisspalte Våre Duster, og som senere ble overført til den fiktive avisen Flåklypa Tidende. 
Bronskimlet d.a.y. har høye tanker om seg selv og har mottatt stipender, men blir lite lest. Han er forfatter av «Eg baska meg trøyt».Hallstein Bronskimlet d.a.y. – en av de fire store (Cappelen, 1997) er en humorbok av Kjell Aukrust som samler tidligere tekster fra Flåklypa Tidende.


== Litteratur ==
Kjell Aukrust (1997). Hallstein Bronskimlet d.a.y : en av de fire store. Oslo: Cappelen. ISBN 8202176255. 


== Referanser ==
Georg Østerholt

Georg Østerholt (født 13. desember 1892 i Gjerstad, død 20. september 1982 i Bergen) var en norsk skogsinspektør og skihopper som konkurrerte på 1920-tallet.
Østerholdt tok befalsutdanning i Forsvaret, og utdannet seg senere videre ved Skogsskolen på Kongsberg og ble etterhvert takstmann for Oslo kommune i forbindelse med skogene i Oslo-marka. Senere kom han til Toten Cellulosefabrikk, hvor han var tømmer- og skogssjef. Etter 15 år her sviktet helsen og han slo seg ned i Bergen hvor han arbeidet til nådd pensjonsalder.Han fikk bronse i stor bakke under Ski-VM 1926, og vant Kongepokalen i kombinert i Holmenkollen i 1918. I 1921 tok han Kongepokalen i langrenn i Solbergbakken. Han ble norgesmester i kombinert i Graakallbakken i Trondheim i 1921.Østerholt var sønn av gårbruker og konkurranseskytter Per Østerholt (f. 1853, d. ?).


== Referanser ==


== Eksterne lenker ==
(en) Georg Østerholt – FIS (skihopping)
Hagbart Haakonsen

Hagbart Haakonsen (født 15. november 1895 i Grue i Hedmark, død 20. januar 1984 i Oslo) var en norsk kombinert- og langrennsløper. Han konkurrerte for sportsklubben BUL i Oslo. Han vant kongepokalen i 1919 for seieren i kombinert i Gråkallrennet. Han utviklet også en serie med skismurning kalt HA-GLI.


== Meritter ==
OL 1928: 5.-plass på 18 km
VM 1929: 5.-plass på 18 km
Holmenkollmedaljen 1927


== Referanser ==


== Eksterne lenker ==
(en) Hagbart Haakonsen – Olympedia 
(en) Hagbart Haakonsen – Sports-Reference (OL-resultater – arkivert) 
(en) Hagbart Haakonsen – FIS (langrenn) 
Skiforeningen.no med PDF-fil på vinnere av Holmenkollmedaljen
Justin Cox

Justin Cox (født 13. mars 1981 i Merritt i Britisk Columbia) er en canadisk ishockeyspiller som for øyeblikket spiller løper for den tyske klubben EV Duisburg Die Füchse. Han kom dit fra den norske eliteserieklubben Storhamar Dragons foran 2007/08–sesongen. Cox kom til Storhamar midt i 2007-sesongen fra det sveitsiske laget EHC Visp og har tidligere spilt for Prince George Cougars, Utah Grizzlies, Idaho Steelheads og San Antonio Rampage. Cox ble for øvrig draftet av Dallas Stars i 1999, men har spilt for klubbens farmerlag Utah Grizzlies i AHL.


== Referanser ==


== Eksterne lenker ==
(en) Justin Cox – Eurohockey.com 
(en) Justin Cox – Eliteprospects.com 
Spillerens profil på Storhamar Dragons.no
Kenneth Karlsen

Kenneth Widemann Karlsen (født 29. juni 1973 i Drammen) er en norsk tidligere fotballspiller. Han var forsvarsspiller og spilte brorparten av karrieren i Strømsgodset før han spilte noen sesonger for Mjøndalen, der han nå er sportslig leder. Kenneth Karlsen er sønn av tidligere Strømsgodset-spiller Helge Widemann Karlsen, og også hans bestefar Erling og hans oldefar Waldemar har spilt for klubben.


== Spillerkarriere ==
Karlsen debuterte for Strømsgodset borte mot Fredrikstad FK 22. juni 1992. Han spilte for Strømsgodset fra 1992 til 2006 før han la opp og deretter gjorde comeback for Mjøndalen. Han la opp for godt i 2010. Karlsen spilte 289 obligatoriske kamper for Strømsgodset og skåret 30 mål. Han har også spilt bandy på toppnivå for klubben.


== Referanser ==


== Eksterne lenker ==
(en) Kenneth Karlsen – Transfermarkt 
(en) Kenneth Karlsen – WorldFootball.net 
(en) Kenneth Karlsen – Soccerway 
(no) Kenneth Karlsen – Norges Fotballforbund 
(en) Kenneth Karlsen – FBref 
Spillerprofil Strømsgodset
Spillerprofil Mjøndalen Arkivert 26. mars 2010 hos Wayback Machine.
Jarl (navn)

Jarl eller Jarle er et mannsnavn som er avledet av det norrøne ordet for høvding, jarl. Jarle er den svake formen av navnet. Se også navnet Erling som betyr «etterkommer av Jarl».


== Utbredelse ==
Jarl ble først tatt i bruk som navn i Sverige på 1800-tallet, mens det i Norge ble brukt fra tidlig på 1900-tallet. Jarle ble først tatt i bruk som navn i Norge i 1930-årene og er pr i dag mer brukt i Norge enn den opprinnelige versjonen. Jarl hadde sin popularitetstopp i Norge i 1930-årene, mens Jarle hadde sin popularitetstopp i 1960-årene.
Tabellen nedenfor gir en detaljert oversikt over populariteten til fornavnet Jarl i noen av de landene hvor statistikk er tilgjengelig.


== Kjente navnebærere ==
Jarl eller Jarle som fornavn
Ordnet kronologisk etter fødselsår

Jarl Bruu (1887–1984) – Norsk bokser
Jarl André Bjerke (1918–1985) – Norsk forfatter og lyriker
Jarl Kulle (1927–1997) – svensk skuespiller
Jarl Munch (f. 1935) – Norsk journalist  og forfatter.
Jarl Emsell Larsen (f. 1951) – Norsk filmskaper
Jarle Råum (f.1955) – Norsk fotballspiller og -trener
Jarle Førde (f.1956) – Norsk jazzmusiker
Jarl Goli ( f. 1957) – Norsk programleder
Jarle Vespestad (f. 1966) – Norsk jazzmusiker
Jarle Bernhoft (f.1976) – Norsk sanger og gitarist
Jarle Andhøy (f. 1977) – Norsk eventyrer
Jarle Waldemar ( f. 1978) – Norsk sanger og forfatter
Jarl André Storbæk ( f. 1978) – Norsk fotballspiller
Jarl Magnus Riiber (f. 1997) – norsk kombinertløperJarl eller Jarle som etternavn

Stefan Jarl – Svensk filmregissør


=== Se også ===
Jarl – Den opprinnelige betydningen av ordet
Jarlsberg
Jarlshof – Bosetning på Shetland
Jarlsø – Ei lita øy i Vestfold


== Referanser ==
Anders Besseberg

Anders Besseberg (født 25. februar 1946) er en norsk tidligere skiskytter, og var president i Det internasjonale skiskytterforbundet (IBU) fra 1992 til 2018.


== Karriere ==
Besseberg var i sin aktive periode på det norske landslaget i skiskyting. I 1976 ble han norsk landslagstrener, en stilling han hadde til 1980.
Han begynte deretter i IBUs tekniske komité og ble visepresident i forbundet i 1988. Han overtok ledervervet etter russeren Igor Novikov i 1992. I løpet av Bessebergs tid som leder har skiskyting utviklet seg til å bli en av de viktigste vinteridrettene. Under IBU-kongressen 2010 i St. Petersburg ville han ikke stille som lederkandidat, men etter massivt press lot han seg likevel gjenvelge frem til 2014.I september 2014 ble han nok en gang valgt for fire nye år på IBUs 11. kongress i østerrikske St. Wolfgang med rent flertall. Besseberg uttalte at han egentlig ønsket å tre til side etter 22 år i vervet, men stilte til gjenvalg for å hindre at den kontroversielle, russiske kandidaten Aleksandr Tikhonov ble valgt til IBU-president. Besseberg vant klart med 33 stemmer, mens motkandidatene, Tikhonov og kanadiske James Carrabre, fikk henholdsvis elleve og seks stemmer.


== Anklager om korrupsjon ==
12. april 2018 informerte Besseberg norske medier at han trekker seg som IBU-president i etterkant av anklager om korrupsjon.28. januar 2021 ble en granskingsrapport om korrupsjon i idretten offentliggjort. Denne rapporten gjentar anklagene om korrupsjon mot Besseberg.


== Referanser ==


== Eksterne lenker ==
(en) Anders Besseberg – Olympedia 
(en) Anders Besseberg – IBU
Oberhof

Oberhof er en mindre by i den sørlige delen av delstaten Thüringen i Tyskland. Byen har ca. 1700 innbyggere (2004).
Oberhof er Thüringens vintersportssentrum med anlegg for bl.a. skiskyting, skihopping, bobsleigh og aking, samt alpinanlegg. Byen ligger ved den tidligere Bundesstrassen B247, men denne er nå erstattet av en ny motorvei med navn A71. Oberhof ligger ca. 17 km nord for byen Suhl.
Oberhof er vennskapsby med Lillehammer.

		


== Internasjonale mesterskap ==
1931 VM i bobsleigh (tomanns)
1931 VM på ski, nordiske grener
1973 VM i bobsleigh
1985 VM i aking
2004 VM i skiskyting
Stort sett hvert år arrangeres det renn som inngår i verdenscupen i skiskyting.


== Referanser ==


== Eksterne lenker ==
(de) Offisielt nettsted 
(en) Oberhof – kategori av bilder, video eller lyd på Commons
Organisk materiale

Organisk materiale eller organisk stoff er en samlebetegnelse på organiske forbindelser fra døde organismer. Organisk materiale finnes både på landjorden, i havet og på havbunnen. Slikt materiale er næring for mikroorganismer, som bryter det ned og omdanner det og mineraler til næring for nye levende organismer.
Under noen forhold, slik som frost, sur jord, oksygenmangel eller tørke, holder ikke nye organismers opptak av næringen tritt med nedbrytningen av det organiske materialet. Det kan føre til opphopninger av organisk materiale som ikke er fullstendig nedbrutt. Når det på denne måten dannes et lag av torv på en viss tykkelse oppstår det myr. Lagret organisk materiale og organisk materiale under nedbryting på jordoverflaten kalles humus. Olje er også et lagret organisk materiale, men her skjer lagringen under trykk.


== Referanser ==


== Se også ==
Jordtyper
Økologi
Organisk forbindelse
Bongo

Bongoer er to sammenfestede trommer av keramikk, tre eller annet hardt materiale, vanligvis overtrukket med okse- eller geiteskinn. De to trommene har ulik størrelse og dermed forskjellig tone. 
Avhengig av hvilket materiale bongoene er laget av, kan trommeskinnene strammes enten med stemmenøkkel, stramming av tau eller ved å behandle skinnet med fuktighet og voks. Normalt spiller man på bongo med finger- og håndslag mens trommene er plassert mellom knærne, men det finnes også stativer. Trommene er av afrikansk opprinnelse, men finnes i dag også i de fleste vestlige land, og regnes normalt som afro-cubansk perkusjonsinstrument i likhet med congas.
I norsk dagligtale er «bongotrommer» gjerne brukt som en felles benevning på håndtrommer av ikke-europeisk opprinnelse.
Aud Inger Aure

Aud Inger Aure (født 12. november 1942) er en norsk jurist og politiker som representerer Kristelig Folkeparti. Hun var justisminister i perioden 1997–1999Aure er cand.jur. fra 1993, etter flere års yrkespraksis som regnskapsøkonom. Hun var ordfører i Kristiansund fra 1995 til 1997 og i en kort periode i 1999 etter at hun gikk av som justisminister. Hun var  vararepresentant til Stortinget 1985–1993 og møtte fast 1989–1990 mens Kjell Magne Bondevik var utenriksminister i Jan P. Syses regjering. Fra 1988 til 1994 var hun leder for Kristelig Folkepartis Kvinner. Hun var distriktsarbeidssjef i Kristiansund kommune i 1994-1995.


== Referanser ==


== Eksterne lenker ==
(no) Aud Inger Aure hos Stortinget 
(no) Aud Inger Aure hos Norsk senter for forskningsdata 
(en) Aud Inger Aure hos Europarådets parlamentarikerforsamling
Speilreflekskamera

Et speilreflekskamera er et kamera som bruker et flyttbart speil mellom lukkeren og linsen som overfører bildet til en mattskive.  Dette bildet kan sees i søkeren, og gir et relativt nøyaktig bilde i søkeren av hva som vil bli det bildet filmen eller bildesensoren vil «se» når utløseren trykkes ned. I motsetning til et kompaktkamera, der bildet man ser i søkeren vil avvike mer fra bildet man tar.
Billedsensoren i et digitalt speilreflekskamera er som regel større enn i et digitalt kompaktkamera. Dette gir mindre billedstøy, bedre dybdeskarphet og høyere lysfølsomhet.
Sidesnittet på høyre side viser de optiske komponentene av et speilreflekskamera.  Lyset går gjennom objektivlinsen (1), blir reflektert av speilet (2) og blir projisert på mattskiven (5).  Ved hjelp av refleksjon gjennom (6) og (7) blir bildet vist for søkeren (8).  Når utløseren trykkes ned blir speilet flyttet i pilens retning, og lukkeren (3) åpnes, og bildet projiseres på filmen eller bildesensoren (4) på samme måte som i søkeren.
Den engelske forkortelsen SLR (single-lens reflex) blir ofte brukt for å benevne et speilreflekskamera. Likeledes brukes DSLR for digitale speilreflekskamera.
Olav Økern

Olav Nilsen Økern (født 3. juni 1911 i Hole, død 11. april 2000 samme sted) var en norsk langrennsløper. Han konkurrerte i 1930- og 40-årene og representerte Bærums skiklub
Han var med på det norske sølvlaget på stafetten i VM 1938, og vant 18-kilometeren i Holmenkollen i 1940. Under den andre verdenskrig var han tillitsmann på Splitkeinfabrikken i Oslo og ble arrestert etter melkestreiken, og satt i tukthus i nærheten av Hamburg til han ble frigitt i 1942. Tross dette kom han tilbake i verdentoppen i langrenn, og ble nummer 5 på 18 km i Holmenkollen i 1946. I OL i 1948 i St. Moritz var han igjen med på det norske stafettlaget. Denne gangen vant de bronsemedaljer på 4 x 10 km. Han var også deltaker i OL i 1952 i Oslo, og nær 41 år gammel ble han nummer 4 på 50 km. Samme året ble han også nummer 4 på 5-mila i Holmenkollen.
Økern ble tildelt Holmenkollmedaljen i 1950. Hans onkel, Harald Økern, fikk Holmenkollmedaljen i 1924.


== OL-medaljer ==
1948  St. Moritz -  Bronse i langrenn, 4 x 10 km stafett, menn  Norge


== Medaljer i norske mesterskap ==


== Referanser ==


== Eksterne lenker ==
(en) Olav Økern – Olympedia 
(en) Olav Økern – Sports-Reference (OL-resultater – arkivert) 
(en) Olav Økern – FIS (langrenn)